Στέρλινγκ Χέιντεν

Ο Στέρλινγκ Γουόλτερ Χέιντεν (αγγλ.: Sterling Relyea Walter), (26 Μαρτίου 1916 - 23 Μαΐου 1986) ήταν Αμερικανός ηθοποιός, συγγραφέας, ναυτικός, διακκεκριμένος αξιωματικός των Πεζοναυτών και πράκτορας της OSS (Στρατιωτικής υπηρεσίας πληροφορίων κατά τη διάρκεια του Β' Παγκοσμίου Πολέμου). Υπήρξε κορυφαίος ηθοποιός για το μεγαλύτερο μέρος της καριέρας του, κυρίως σε ταινίες γουέστερν και φιλμ νουάρ σε όλη τη δεκαετία του 1950, όπως Η ζούγκλα της ασφάλτου του Τζον Χιούστον (1950), Τζόνι Γκιτάρ του Νίκολας Ρέι (1954), και Το χρήμα της οργής του Στάνλεϊ Κούμπρικ (1956). Αργότερα πρωταγωνίστησε σε διάσημες ταινίες όπως το S.O.S Πεντάγωνο καλεί Μόσχα ή Πώς έμαθα να πάψω να ανησυχώ και να αγαπώ τη βόμβα (1964) και Ο νονός του Φράνσις Φορντ Κόπολα (1972).

Πρώτα χρόνια
Ο Στέρλινγκ Ρέλυα Γουόλτερ  γεννήθηκε στο Upper Montclair  του Νιου Τζέρσεϊ στις 26 Μαρτίου 1916 και ήταν γιος του Τζορτζ και της Φράνσις Γουόλτερ. Μετά τον θάνατο του πατέρα του, υιοθετήθηκε σε ηλικία εννέα ετών από τον Τζέιμς Χέιντεν και άλλαξε το όνομα του σε Στέρλινγκ Γουόλτερ Χέιντεν. Τα παιδικά του χρόνια τα έζησε στο Νιού Χάμσαϊρ, την Μασαχουσέτη, την Πενσυλβάνια, την Ουάσινγκτον και το Μέιν, όπου και σπούδασε στη Σχολή Wassookeag του Ντέξτερ.

Ο Χέιντεν ήταν τυχοδιώκτης και άνθρωπος της δράσης, χωρίς να ζηλέψει τίποτα από τους χαρακτήρες που υποδύθηκε αργότερα στις κινηματογραφικές ταινίες. Σε ηλικία 17 ετών, αγόρασε μια βάρκα για να δει τον κόσμο και έγινε ψαράς στα μεγάλα λιμάνια της Νέας Γης. Αργότερα, υπηρέτησε ως ναύτης σε σκούνα, γυρίζοντας τον κόσμο πολλές φορές.

Πρώιμη καριέρα
Τη δεκαετία του 1940, ο Χέιντεν θα αρχίσει να εργάζεται ως μοντέλο και σύντομα θα υπογράψει συμβόλαιο με την Paramount Pictures. Στην πρώτη του ταινία, θα συναντούσε την πρώτη σύζυγο του Μαντλίν Κάρολ, την οποία ερωτεύτηκε και αργότερα θα παντρευόταν. Αλλά μετά από μερικές ταινίες, έφυγε από το Χόλυγουντ για να υπηρετήσει ως μυστικός πράκτορας υπό τον Γουίλιαμ Ντόνοβαν στο OSS. Ο Χέιντεν στρατολογήθηκε στο Πολεμικό Ναυτικό των ΗΠΑ με το όνομα Τζον Χάμιλτον (δεν χρησιμοποιήσε ποτέ το πραγματικό του όνομα). Η στρατιωτική θητεία του στον Β' Παγκόσμιο Πόλεμο περιλαμβάναν μεταξύ άλλων τεχνικές συμβουλές σε Γιουγκοσλάβους αντάρτες και ως αλεξιπτωτιστής στην Κροατία. Έλαβε το Αργυρό Αστέρι για την σημαντική συνεισφορά του στη Γιουγκοσλαβία του στρατάρχη Τίτο.

 Επιστροφή στο Χόλυγουντ
Ο θαυμασμός του για τους κομμουνιστές αντάρτες τον οδήγησε να γίνει μέλος του Κομμουνιστικού Κόμματος των Ηνωμένων Πολιτειών για σύντομο χρονικό διάστημα. Σύμφωνα με τη βιογραφία του, όταν ξεκίνησε το «κυνήγι μαγισσών» συνεργάστηκε με την Επιτροπή Αντιαμερικανών Δραστηριοτήτων, ομολογώντας ονόματα μελών που ανήκαν στο κόμμα. Η σύζυγός του εκείνη την εποχή, η Μπέτι Ντε Νουν, υπερασπίστηκε τον σύζυγό της, υποστηρίζοντας ότι τα ονόματα που ανέφερε ο Χέιντεν ήταν ήδη στα χέρια της Επιτροπής, η οποία είχε αντίγραφο του καταλόγου των μελών του Κομμουνιστικού Κόμματος. Στην συνέχεια ο Χέιντεν αρνήθηκε τη συνεργασία του με τον Μακαρθισμό και, σύμφωνα με ορισμένους, ένιωσε τόσο ένοχος που έπεσε στον αλκοολισμό.
Απογείωση καριέρας
Εκείνη την περιόδο, ο Χέιντεν ξεκινούσε την χρυσή εποχή της καριέρας του, με τη μορφή όπως έχει σήμερα αναγνωριστεί. Έτσι, έγινε πρωταγωνιστής σε εξαιρετικές ταινίες όπως Η ζούγκλα της ασφάλτου, σε σκηνοθεσία Τζον Χιούστον, Τζόνι Γκιτάρ σε σκηνοθεσία Νίκολας Ρέι και Το χρήμα της οργής σε σκηνοθεσία Στάνλεϊ Κιούμπρικ. Αυτή η χρυσή δεκαετία του 1950 τελείωσε με το διαζύγιο από την δεύτερη σύζυγο του Μπέτι Ντε Νουν.Το δικαστήριο που έγινε έδωσε στον ηθοποιό την επιμέλεια των τεσσάρων παιδιών τους.

Στη δεκαετία του 1960 θα παντρευόταν την Κάθριν Ντεβίν ΜακΝτόνελ, με την οποία θα μοιραζόταν τη ζωή του μέχρι το θάνατό του και με την οποία απέκτησε δύο παιδιά. Εκείνη την εποχή, ο Χέιντεν αποσύρθηκε από τον κινηματογράφο και ζούσε στο πλοίο του όπου και άρχισε να γράφει την αυτοβιογραφία του με τίτλο Wanderer, η οποία δημοσιεύθηκε το 1963.

Μετέπειτα χρόνια
Στη δεκαετία του 1970, εμφανίστηκε στο ρόλο του αστυνόμου Μαρκ Μακλάσκι στον Νονό του Φράνσις Φορντ Κόπολα και αργότερα συνέχισε την καριέρα του με την τηλεοπτική σειρά του NBC, The Tomorrow Show. Το 1976 συμμετείχε στη φιλόδοξη παραγωγή 1900 του Μπερνάρντο Μπερτολούτσι, σε ένα μεγάλο καστ ηθοποιών, και το 1980 έπαιξε με την Τζέιν Φόντα στην κωμωδία 9 με 5.

Συγγραφικό έργο
Ο Χέιντεν υπήρξε συγγραφέας δύο βιβλίων. Το πρώτο του με τίτλο Wanderer, όπου επιστρέφει στην περίοδο του «κυνήγι μάγισσων» της Επιτροπής Αντιαμερικανικών Ενεργειών, και εκφράζει τη φοβερή λύπη που τον μαστίζει από τότε. Το άλλο του βιβλίο με τίτλο Voyage, είναι θαλάσσιο μυθιστόρημα με πολιτικό υπόβαθρο σχεδόν 800 σελίδων, όπου εκφράζει, μεταξύ άλλων, την απόψη του για την παρακμή του αμερικανικού ονείρου, μετά την ήττα της λαϊκοδημοκρατικής συμμαχίας στις αμερικανικές προεδρικές εκλογές του 1896.



Προσωπική ζωή και θάνατος
Ο Χέιντεν παντρεύτηκε τρεις φορές: την Μαντλίν Κάρολ (1942-1946), την Μπέτι Αν ντε Νουν (1947–1958) με την οποία απέκτησε τέσσερα παιδιά (Κρίστιαν, Ντέινα, Γκρέτσεν και Μάθιου) και την Κάθριν Ντεβίν ΜακΝτόνελ (1960-1986) με την οποία έκανε άλλα δύο παιδιά (τον Άντριου και τον Ντέιβιντ).

Ο Στέρλινγκ Χέιντεν πέθανε από καρκίνο του προστάτη στο Σοσαλίτο της Καλιφόρνιας το 1986, σε ηλικία 70 ετών.
 Φιλμογραφία 
 Έτος Ταινία Ρόλος Σημειώσεις1941ΒιρτζίνιαΝόρμαν Γουίλιαμς Κινηματογραφικό ντεμπούτοBahama PassageAdrian Ainsworth 1947Blaze of NoonTad McDonald 1949Ελ ΠάσοBert Donner ManhandledJoe Cooper 1950Η Ζούγκλα της ΑσφάλτουDix Handley  1951Journey into LightReverend John Burrows1952The StarJim Johannson Barry Lester  Flaming FeatherTex McCloud  Ντένβερ και Ρίο ΓκράντεΜακέιμπ HellgateGilman Hanley  The Golden HawkKit Gerardo/The Hawk Flat TopCommander Dan CollierUnited Kingdom title: Eagles of the Fleet1953Fighter AttackSteve So BigPervis DeJong Take Me to TownWill Hall Kansas PacificCaptain John Nelson 1954Η πόλη είναι σκοτεινή Det. Lt. Sims Prince ValiantSir Gawain Arrow in the DustBart Laish Τζόνι ΓκιτάρΤζόνι "Γκιτάρ" ΛόγκανΔολοφόνος με άλλοθιΔιοικητής Τζο Κόνροϊ Οι ΤρομοκράτεςΣερίφης Τοντ Σόου 1955Operation Air RescueCapt. Russ EdwardsTimberjackTim Chipman  ShotgunClay Hardin The Eternal SeaRear-Adm. John Madison HoskinsTop GunRick Martin The Last Command Jim Bowie1956The Come OnDave Arnold  Το χρήμα της οργήςJohnny Clay 1957Crime of PassionPolice Lt. Bill Doyle  5 Steps to DangerJohn Emmett  Gun Battle at MontereyJay Turner/John York  ValerieJohn Garth  Ώρα Μηδέν!Captain Martin Treleaven The Iron SheriffSheriff Samuel 'Sam' Galt  1958Ten Days to TularaScotty Terror in a Texas TownGeorge Hansen  1964Dr. StrangeloveBrigadier General Jack D. Ripper Carol for Another Christmas Daniel Grudge TV Movie1969Hard ContractMichael Carlson  1970Ternos CaçadoresAllan  LovingLepridon  1971Le Saut de l'angeMason/Custer   1972Ο ΝονόςΜαρκ Μακλάσκι Le Grand départM. Nature/The Leader  1973The Long GoodbyeRoger Wade/Billy Joe Smith The Final ProgrammeMaj. Wrongway Lindbergh  1974Deadly StrangersMalcolm Robarts  1975Is It Any Wonder? Cipolla Colt"Henry 'Jack' Pullitzer" 19761900Leo Dalcò 1978King of the GypsiesKing Zharko Stepanowicz  1979Winter KillsZ.K. Dawson  1980The OutsiderSeamus Flaherty  9 με 5Russell Tinsworthy 1981GasDuke Stuyvesant   VenomHoward Anderson Τελευταία ταινία

 Παραπομπές 

 Εξωτερικοί σύνδεσμοι 

 Ο   
 Βιογραφία με πολλές φωτογραφίες
 Hayden related documents on his OSS service.  National Archives and Records Administration (150 MB)
 Literature on Sterling Hayden

Κατηγορία:Αμερικανοί ηθοποιοί κινηματογράφου 
Κατηγορία:Αμερικανοί ηθοποιοί τηλεόρασης 
Κατηγορία:Αμερικανοί συγγραφείς